শহীদ সোয়েব আহমদ দুলাল ভাই পারিবারিকভাবে আমার ভাতিজা (আমার পিতার ফুফাতো ভাইয়ের ছেলে)। পারিবারিক সম্পর্কের কারণে তাদের বাড়িতে আমাদের আসা যাওয়া এবং তাদেরও আসা যাওয়া হতো। সাংগঠনিকভাবে আমি সিলেট মহানগরীর জনশক্তি হওয়ার কারণে বাড়িতে আসা যাওয়াটা আমার কম হতো। কিন্তু সাংগঠনিকভাবে সাথী হিসেবে তার সাথে ২০০৩ সালে কোনো এক ঈদ পুনর্মিলনীতে এক দায়িত্বশীল ভাই (আব্দুর রহমান আল মিসবাহ) আমার সাথে তাকে পরিচয় করিয়ে দেন। শহীদ সোয়েব আহমদ দুুলাল ভাইয়ের বাড়ি থেকে আমার বাড়ি প্রায় দুই মাইল দূরে। তার সাথে সাথী পরিচয় হওয়ার পর থেকে আমার মনে এক বিশাল শক্তি সাহস জাগে। কারণ আমাদের গ্রামের আশপাশে অনেক গ্রাম আছে যেখানে কোনো সাথী নেই। পরিচয়ের দিন থেকে মনের মধ্যে এক অন্য রকম সাহস হয়। মনে মনে ভাবতে থাকি যে আমি আমার এলাকায় একজন সদস্য নয় বরং আমার একজন ভাতিজাকেও সাথী হিসেবে পেয়েছি। এটা আমাকে অনেক বড় সাহস ও উৎসাহ জোগায়।